|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS SPORTO CENTRO PLAUKIMO BASEINO TEIKIAMŲ PASLAUGŲ KAINŲ PATVIRTINIMO** |
|  |
| 2022 m. sausio d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo ***16 straipsnio 2 dalies 37 punktu******ir*** 18 straipsnio 1 dalimi, Ukmergės rajono savivaldybės taryba n u s p r e n d ž i a:

1. Patvirtinti Ukmergės sporto centro plaukimo baseino teikiamų paslaugų kainas pagal priedą.

2. Laikyti netekusiu galios 2019 m. spalio 31 d. sprendim~~ą~~**o**Nr. 7-159 „Dėl Ukmergės sporto centro plaukimo baseino teikiamų paslaugų kainų patvirtinimo“ ***1 punktą***.

3. Šis sprendimas įsigalioja nuo 2022 m. vasario 1 d.

Savivaldybės meras

Projektą parengė

Švietimo, kultūros ir sporto skyriaus vyr. specialistė Rasa Ragelytė-Kraucevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

PATVIRTINTA

Ukmergės rajono savivaldybės tarybos

2022 m. sausio d. sprendimu Nr.

# UKMERGĖS SPORTO CENTRO PLAUKIMO BASEINO TEIKIAMŲ PASLAUGŲ KAINOS

|  |  |  |  |
| --- | --- | --- | --- |
| **Eil.****Nr.** | **Paslaugos pavadinimas** | Trukmė**(val.)** | **Kaina****(Eur)** |
| 1. | Plaukiojimas baseine suaugusiems ir vaikams nuo 7 metų su kaitinimusi pirtyse bei sukūrinės vonios paslaugomis. | 123 | 4,006,007,00 |
| 2.  | Plaukiojimas baseine suaugusiems (be pirčių nuo 6.30 val. iki 7.30 val.). | 1 | 2,50 |
| 3. | Plaukiojimas baseine neįgaliesiems, senatvės pensininkams, studentams, moksleiviams (be pirčių nuo 6.30 val. iki 7.30 val.). | 1 | 2,00 |
| 4. | Plaukiojimas vaikams ir jaunuoliams iki 21metųsu negalia su kaitinimusi pirtyse,sukūrinės vonios paslaugomis, asmeniniams asistentams, teikiantiems paslaugas neįgaliesiems.  | 2 | Nemokamai |
| 5. | Plaukiojimas neįgaliesiems suaugusiems, senatvės pensininkams, studentams, moksleiviams su kaitinimusi pirtyse ir sukūrinės vonios paslaugomis. | 123 | 3,004,005,00 |
| 6. | Plaukimo pamokos pirmadieniais – penktadieniais nuo 8.00 val. iki 14.30 val. visų rajono bendrojo ugdymo mokyklų mokiniams, ikimokyklinio ugdymo įstaigų ir Globos centro auklėtiniams. | 2 | Nemokamai |
| 7. | Sporto centro plaukimo treniruočių ir varžybų organizavimas. | 1-3 | Nemokamai |
| 8. | Plaukiojimas bendrojo ugdymo mokyklų mokiniams, lankantiems fizinio ugdymo užsiėmimus, Sporto centro ugdytiniams (organizuotoms grupėms su pedagogu), lankantiems sporto šakų grupes (išskyrus plaukimo) nuo 15.00 iki 17.00 val. | 2 | 1,00 |
| 9. | Abonementinis bilietas plaukiojimui baseine suaugusiems ir vaikams nuo 7 metųsu kaitinimusi pirtyse bei sukūrinės vonios paslaugomis **(10 apsilankymų).** | 2030 | 55,0065,00 |
| 10. | Abonementinis bilietas pirmadieniais-penktadieniais suaugusiems (10 apsilankymų be pirčių 6.30 val. – 7.30 val.). | 10 | 22,00 |
| 11. | Abonementinis bilietas neįgaliesiems suaugusiems, senatvės pensininkams, studentams, moksleiviams su kaitinimusi pirtyse ir sukūrinės vonios paslaugomis (**10 apsilankymų)** | 2030 | 35,0045,00 |
| 12. | Vaikiško baseino ir sukūrinės vonios nuoma pirmadieniais nuo 12.00 val. iki 14.00 val. | 1 | 10,00 |
| 13. | Vaikiško baseino ir sukūrinės vonios nuoma antradieniais – penktadieniais iki 17.00 val. | 123 | 30,0050,0060,00 |
| 14. | Baseino takelio nuoma su kaitinimusi pirtyse ir sukūrinės vonios paslaugomis suaugusiems iki 12 asmenų grupei nuo 17.00 val. darbo dienomis ir savaitgaliais nuo 13.00 val. | 123 | 50,0080,00100,00 |
| 15. | Baseino takelio nuoma su kaitinimusi pirtyse ir sukūrinės vonios paslaugomis vaikams iki 12 asmenų grupei nuo 17.00 val. darbo dienomis ir savaitgaliais nuo 13.00 val. | 123 | 30,0050,0070,00 |
| 16. | Viso plaukimo baseino nuoma su kaitinimusi pirtyse ir sukūrinės vonios paslaugomis nuo 18.00 iki 21.00 val.darbo dienomis | 123 | 200,00350,00500,00 |
| 17. | Viso plaukimo baseino nuoma su kaitinimusi pirtyse ir sukūrinės vonios paslaugomis nuo 13.00 iki 16.00 val.poilsio dienomis | 123 | 300,00450,00600,00 |

PASTABOS:

1. Nuolaidos asmenims taikomos tik pateikus atitinkamus pažymėjimus.

2. Už uždelstą laiką baseine skaičiuojamas papildomas mokestis: iki 20 min. – 1,00 Eur, daugiau nei 20 min. – 1 val. kainos dydžio.

3. Šeimai (vienas arba abu tėvai (globėjai) ir vaikas nuo 3 iki 18 metų) taikoma 15 % nuolaida vienkartiniams bilietams.

4. Vaikai iki 12 metų amžiaus baseino paslaugomis gali naudotis tik lydimi tėvų, globėjų, mokytojų.

–––––––––––––––––––––––––––

# UKMERGĖS RAJONO SAVIVALDYBĖS TARYBOS SPRENDIMO PROJEKTO

**„DĖL UKMERGĖS SPORTO CENTRO PLAUKIMO BASEINO TEIKIAMŲ PASLAUGŲ KAINŲ PATVIRTINIMO“**

**AIŠKINAMASIS RAŠTAS**

2022 m. sausio 6 d.

Ukmergė

**1. Sprendimo projekto rengimo pagrindas:**

Lietuvos Respublikos vietos savivaldos įstatymo (VSĮ) 16 straipsnio **2 dalies 37 punktas numato išimtinę Savivaldybės tarybos kompetenciją nustatyti (tvirtinti) kainas ir tarifus už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas, o** 18 straipsnio 1 dalis numato, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Rengiamą Ukmergės sporto centro plaukimo baseino kainų pokytį analizavo, teikė savo siūlymus Ukmergės rajono savivaldybės kūno kultūros ir sporto taryba posėdyje, vykusiame 2022 m. sausio 10 d.

**2. Sprendimo projekto tikslas ir esmė:**

2019 m. spalio31 d. sprendimu Nr. 7- 159 „Dėl Ukmergės sporto centro plaukimo baseino teikiamų paslaugų ir kainų patvirtinimo“ buvo nustatytos sporto centro baseine teikiamos paslaugos bei kainos už jas. Praktika parodė, kad kai kurios nustatytos paslaugos yra perteklinės- per sezoną jomis nebuvo naudotasi arba pasinaudojo tik keletas žmonių. Teikiamame sprendimo projekte numatyta atsisakyti perteklinių paslaugų, pakeisti kai kurias kainas už paslaugas. Atsižvelgiant į elektros ir dujų kainų padidėjimą, sprendime numatyta padidinti kainą už baseino paslaugas. Siekiant skatinti rajono gyventojų poreikį naudotis baseino paslaugomis sveikatinimo tikslais, buvo analizuotos aplinkinių ir rajonų (Anykščių, Širvintų) plaukimo baseinų paslaugų kainos bei paslaugų spektras. Siūlomos kainos yra mažesnės arba neviršija kaimyninių rajonų panašių paslaugų kainų.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Aiškinamojo rašto priede pateikiamas Ukmergės rajono savivaldybės tarybos 2019 m. spaio 31 d. sprendimu Nr. 7-159 nustatytų Ukmergės sporto centro plaukimo baseino teikiamų paslaugų ir kainų lyginamasis variantas.

**4. Sprendimui įgyvendinti reikalingos lėšos ir galimi finansavimo šaltiniai:**

Ukmergės sporto centro plaukimo baseinas išlaikomas iš rajono savivaldybės biudžeto lėšų bei surenkamų lėšų už baseino paslaugas. 2021 m. gruodžio mėnesio išlaidos: baseino eksploatacijai 12 465 Eur, darbuotojų atlyginimams 6257 Eur, iš viso 18 722 Eur. Vidutiniškai per mėnesį buvo surinkta apie 6700 Eur.

**5. Priėmus sprendimą laukiami rezultatai, galimos pasekmės:**

Priėmus šį sprendimą bus sudaryta galimybė tenkinti įvairių rajono gyventojų grupių poreikius, padidės plaukimo baseino lankytojų skaičius bei lėšos, surenkamos už baseino paslaugas. Surinktos lėšos bus naudojamos apmokėjimo už baseino paslaugas tobulinimui – ateityje sudaryti galimybę lankytojams atsiskaityti banko kortelėmis.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** -

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: -**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** Nėra

**9. Sekretoriatas priimtą sprendimą pateikia\*:** Švietimo, kultūros ir sporto, Finansų skyriams, Sporto centrui, ugdymo įstaigoms.

**10. Aiškinamojo rašto priedai:** Ukmergės rajono savivaldybės tarybos 2019 m. spalio 31 d. sprendimu Nr. 7-159 nustatytų ir naujai teikiamų Ukmergės sporto centro plaukimo baseino teikiamų paslaugų ir kainų palyginimas.

Švietimo, kultūros ir sporto skyriaus

vyriausioji specialistė Rasa Ragelytė-Kraucevičienė